《鼷鼠篇》
清代·董文涣

鼷鼠食牛，维口实甘。角之觓觓。爰饱爰馋。岂不觳觫，乃饵以餂。

匪惟忘苦，反嬉而恬。一恬一齧，用售其贪。牛身如叶，鼠口如蚕茧。

栗有尽，果腹未厌。剥肤孔亟，以痛厥心。牟焉长号，命随以斩。

嗟尔利口，君子何堪。履霜有始，由来者渐。夫焉处之，不恶而严。

作者简介：董文涣，初名文焕，字砚樵，洪洞人。咸丰丙辰进士，改庶吉士，授检讨，历官甘肃甘凉道。有《岘嶕山房集》。